પત્રકાર ગૌરી લંકેશની હત્યાની તપાસ કરી રહેલી કર્ણાટક પોલીસની સ્પેશિયલ ઇન્વેસ્ટિગેશન ટીમે બેંગ્લોરની અદાલતમાં રજૂ કરેલા દસ્તાવેજોમાં જણાવ્યું છે કે, વર્ષ ૨૦૦૬થી ૨૦૦૮ની વચ્ચે થયેલા સમજૌતા એક્સપ્રેસ, મક્કા મસ્જિદ, અજમેર દરગાહ અને માલેગાંવ વિસ્ફોટના કેસોમાં વોન્ટેડ એવા હિંદુત્વવાદી સંગઠન અભિનવ ભારતના ચાર સભ્યો વર્ષ ૨૦૧૧થી ૨૦૧૬ની વચ્ચે દેશભરમાં ગુપ્ત ટ્રેનિંગ કેમ્પો ખાતે સનાતન સંસ્થા સાથે સંકળાયેલા સંખ્યાબંધ શંકાસ્પદોને બોંબ બનાવવાની તાલીમ આપી ચૂક્યાં છે.